Deler av ventilasjonsanlegget i arkivlokalene ved Arkivsentret Sør i Lund, Sverige. Arkivlokalar har ofte strenge krav til ventilasjonen, både på grunn av brannsikkerhet og for å bevare inventaret.
**Ventilasjon** innebærer forflytning og utbytting av luft i bygninger. Ventilasjon har flere formål, hvor den vanligste er å skape et behagelig innendørsklima. Ventilasjonen skal transporter fukt og forurensning ut fra rommet og tilføre «frisk» luft utenfra. Det finnes mange standardiserte kvalitetskrav for innendørsklima, som for eksempel som at karbondioksidinnholdet ikke skal overstige 1000 ppm (0.1 %) i lokaler hvor mennesker bor.

Ventilasjon i et rom kan tilføres og tas unna på flere måter, for eksempel via takventilasjon, kryssventilasjon, gulvventilasjon eller stratifisert ​​ventilasjon.

* TakventilasjonTakventilasjon
* KryssventilasjonKryssventilasjon
* GulvventilasjonGulvventilasjon
* Stratifisert ​​ventilasjonStratifisert ​​ventilasjon

Videre kan luften sirkuleres i rommet på flere måter:

* Tangentielle strømningsvirvler initiert horisontaltTangentielle strømningsvirvler initiert horisontalt
* Tangentielle strømningsvirvler, initiert vertikaltTangentielle strømningsvirvler, initiert vertikalt
* Diffuse strømningsvirvler fra luftdyserDiffuse strømningsvirvler fra luftdyser
* Diffuse strømningsvirvler på grunn av takvirvelDiffuse strømningsvirvler på grunn av takvirvel

Smartventilasjon
----------------

Smartventilasjon kan vise til ulike ventilasjonssystemer som benytter aktiv og intelligent styring. Ulike mål kan være bedre og jevnere inneluft og temperatur, mindre støy, lavere energiforbruk og lavere strømregninger. Dette kan oppnås ved kunstig intelligens og sensorikk som måler luftfuktighet, karbondioksid, karbonmonoksid og radon, innputt om værforhold (hvilket gjør det mulig å utnytte naturlig ventilasjon på vindfulle dager), innputt om strømtariff for timing (muliggjort av smarte strømmålere), eller sensorikk for å betemme antall personer i et rom slik at ventilasjonen kan justeres *før* det blir for høye nivåaer av karbondioksid. En annen praktisk konsekvens kan være redusert ventilasjon ved reduserte behov (eksempelvis når det er ingen hjemme).

Balansert ventilasjon
---------------------

Et balansert ventilasjonsanlegg er «et viftesystem som leverer frisk, renset luft og trekker ut brukt luft».

Hovedhensikten med et slikt anlegg er å heve luftkvaliten i bygninger. Det kan også bidra til å unngå undertrykk i forhold til omgivelsene, noe som blant annet kan føre til problemer med vedfyring og uønsket lufttilstømming inn i bygningen. 

Det er også vanlig at anlegget knyttes til en varmeveksler som overfører energi fra utluft til innluft, samt et ventilasjonsfilter som kan bidra til å redusere graden av partikkelforurensing i bygningen.

Bilder
------

* Eksempel på et ventilasjonsaggregat bygd opp av moduler, her med modul for varmegjenvinning.Eksempel på et ventilasjonsaggregat bygd opp av moduler, her med modul for varmegjenvinning.
* Et ventilasjonstårn ved Kronobergshäktet i Stockholm, 2016.Et ventilasjonstårn ved Kronobergshäktet i Stockholm, 2016.
* Naturlig ventilasjon (uten motorkraft) i høybyggNaturlig ventilasjon (uten motorkraft) i høybygg
* Balansert ventilasjon med motor og varmegjenvinningBalansert ventilasjon med motor og varmegjenvinning

Se også
-------

* Varme-, ventilasjons- og sanitærteknikk
* Kulde, varmepumpe- og ventilasjonsteknikk
* Kulde- og varmepumpemontør
* Kjøkkenventilator
* Mekanisk avtrekk
* Innregulering av ventilasjonsanlegg

Referanser
----------

1. ↑  «Arkivert kopi» (PDF). Arkivert fra originalen (PDF) 5. mars 2016. Besøkt 18. januar 2020.
2. ↑  «Balansert ventilasjon | Oppgradere huset». *Enova*. Besøkt 25. august 2022.
3. ↑  «Derfor slår røyken ned fra pipa». *Huseierne* **(norsk)**. Besøkt 7. september 2022.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC **·** BBC Things
 |